en en en en en en cy cy en cy cy en it cy en cy cy cy cy es en de cy cy ast en cy cy cy cy es en cy cy ast en cy cy es en cy cy cy ast en en cy cy cy en en cy en en cy cy en en cy en en cy cy en fr cy en fr cy cy en ceb cy en ceb cy cy en eo cy en eo cy cy en en cy en en cy cy en en cy en en cy cy en en cy en en cy cy en pt cy en pt cy cy en en cy en en cy cy en en cy en en cy cy en en cy en en cy cy en nl cy en nl cy cy en en cy en en cy cy en fr cy en fr cy cy en en cy en en cy cy en en cy en en cy cy en en cy en en cy cy en en cy en en cy cy en da cy en da cy cy en nl cy en nl cy cy en en cy en en cy cy en pt cy en pt cy cy en en en cy cy cy de cy en cy cy cy cy ast en cy en ca uk en en en cy ca en cy en en uk cy
CYMEN - Welsh and English Translation Services
× We use private cookies to improve your experience on this website. By continuing to browse our site you agree to our use of private cookies.
Gwasanaeth Cyfieithu Cymraeg a Saesneg
Mae cwmni cyfieithu Cymen wedi bod yn darparu gwasanaethau o’r safon uchaf ers dros 30 mlynedd ac rydyn ni’n un o gwmnïau cyfieithu mwyaf blaengar Cymru. Rydyn ni wedi ennill ein henw da oherwydd ansawdd a phrydlondeb ein gwaith. Mae gennym ni dîm ymroddedig o gyfieithwyr sydd ar dân eisiau gweld y Gymraeg yn cael ei defnyddio mewn bywyd bob dydd yng Nghymru.
Os hoffech chi ymuno â’r tîm, cysylltwch â ni.
Rydyn ni’n aelodau brwd o Gymdeithas Cyfieithwyr Cymru yn ogystal â Chymdeithas y Cwmnïau Cyfieithu (ATC).
Mae Cymen yn gwmni blaenllaw yn y gymuned ac yn noddi llawer o ddigwyddiadau lleol a chenedlaethol, yn ogystal â chynnal gweithgareddau i godi arian at elusennau.
Rydyn ni’n ymfalchïo yn ei n proses o recriwtio a hyfforddi staff ac rydym yn meithrin ac yn hyfforddi cyfieithwyr newydd, yn ogystal â sicrhau datblygiad proffesiynol parhaus ein cyfieithwyr profiadol. Mae gennym ni hefyd dîm o weithwyr llawrydd ledled Cymru sy’n cyfieithu testun ac yn cyfieithu ar y pryd.
Rydyn ni’n cynnig gwasanaethau cyfieithu testun a chyfieithu ar y pryd i bawb – o elusennau lleol i gorfforaethau mawr.
Mae gennym ni dîm o gyfieithwyr dawnus sy’n sicrhau ein bod yn darparu cyfieithiadau o’r radd flaenaf, ac rydyn ni’n buddsoddi’n gyson yn y meddalwedd diweddaraf i hwyluso’r broses gyfieithu. Rydyn ni’n gwneud pob ymdrech i sicrhau cysondeb o ran arddull a thermau, yn unol â gofynion ein cleientiaid.
Translation Services - more
Mae ein holl staff wedi’u hyfforddi i ddefnyddio meddalwedd SDL Trados Studio 2017.
Mae gennym brofiad o ddefnyddio nifer o raglenni cyfieithu, gan gynnwys Memsource, LEAF a Translation Workspace, yn ogystal â defnyddio CMS i gyfieithu gwefannau.
Cyfieithu ar y Pryd
Gallwn ddarparu gwasanaethau cyfieithu ar y pryd ym mhob cwr o Gymru a thu hwnt ac mae gennym offer i ymdopi â chynadleddau mawr, yn ogystal â chyfieithwyr ar y pryd profiadol a chymwys sy’n sicrhau bod cyfarfodydd dwyieithog yn gallu digwydd yn rhwydd. Mae gan Cymen y sgiliau ieithyddol a thechnegol i ddiwallu eich holl anghenion cyfieithu ar y pryd – siop un stop ar gyfer eich digwyddiad dwyieithog!
Simultaneous Translation - more
Mae gennym 8 set o offer is-goch a dros 500 o glustffonau di-wifr, sy’n golygu y gallwn ddarparu ein gwasanaeth cyfieithu ar gyfer pob math o ddigwyddiadau cyhoeddus, cyfarfodydd ymgynghori, cynadleddau a chyfarfodydd bwrdd.
Mae gennym rwydwaith o gyfieithwyr ar y pryd medrus ym mhob cwr o Gymru at eich gwasanaeth, o Gaerdydd i Gaergybi. Y clod mwyaf y gellir ei roi i'r tîm hwn o gyfieithwyr profiadol yw bod pobl yn anghofio bod cyfieithwyr ar y pryd mewn cyfarfod – y nod yw sicrhau bod y di-Gymraeg mewn cyfarfodydd dwyieithog yn clywed popeth yr un pryd â'r siaradwyr Cymraeg. Cyfieithu ar y pryd yng ngwir ystyr y gair!
Mae ein cyfieithwyr ar y pryd yn aelodau o Gymdeithas Cyfieithwyr Cymru sy’n golygu eu bod wedi llwyddo mewn prawf cyfieithu dan amodau arholiad llym. Rydym hefyd wedi ein cynnwys ar restr cyfieithwyr cymeradwy Gwasanaeth Llysoedd Ei Mawrhydi, Cynulliad Cenedlaethol Cymru a Chomisiynydd y Gymraeg, ac rydyn ni’n falch o ddweud mai ni yw cwmni cyfieithu swyddogol yr Eisteddfod Genedlaethol ers nifer o flynyddoedd bellach.
Gall ein tîm o gyfieithwyr profiadol ddelio â swmp mawr o waith cyfieithu drwy gydol y flwyddyn ac rydym bob amser ar gael yn ystod oriau swyddfa. Byddwn yn trafod amserlenni â chwsmeriaid ac wnawn ni ddim addo dim byd na allwn ei gyflawni.
Os oes gennych chi unrhyw anghenion cyfieithu neu os hoffech chi gael cyngor ar faterion ieithyddol, mae croeso cynnes i chi gysylltu â ni.
Dewch i gwrdd â’r tîm
Ymunodd Aled â Cymen fel cyfieithydd ym 1999 ac mae wedi bod yn gyfarwyddwr ers 2007. Aled sy’n rheoli ac yn trefnu’r gwasanaethau cyfieithu ar y pryd ac mae’n teithio Cymru benbaladr yn darparu’r gwasanaethau hyn. Ef sydd hefyd yn ysgwyddo cyfrifoldeb dros Gysylltiadau â Chwsmeriaid a Datblygu Busnes, ac mae ganddo Dystysgrif Astudiaethau Cyfieithu a Thechnoleg o Brifysgol Bangor.
Mae Manon wedi bod yn gyfieithydd gyda Cymen er 1999 ac yn gyfarwyddwr ar y cwmni ers 2007. Hi sy’n gyfrifol am Reoli Ansawdd yn y cwmni ac mae hi wedi cwblhau cyrsiau rheoli ac arweinyddiaeth. Mae hi’n aelod cyflawn o Gymdeithas Cyfieithwyr Cymru yn cyfieithu o’r Gymraeg i’r Saesneg ac o’r Saesneg i’r Gymraeg, yn ogystal â chyfieithu ar y pryd. Mae ganddi brofiad helaeth yn rheoli prosiectau ac yn defnyddio amrywiaeth o feddalwedd cyfieithu.
Mae Avril wedi bod yn gweithio i Cymen yn hirach na’r un aelod arall o staff ac mae ganddi ddealltwriaeth drylwyr o weithdrefnau’r cwmni. Mae hi’n gyfrifol am dderbyn gwaith gan gwsmeriaid a chynnig amcanbrisiau, yn ogystal â mynd ar drywydd taliadau ac anfonebau.
Iola sy’n gyfrifol am gyllid a thaliadau’r cwmni ac mae’n aelod o’r Gymdeithas Technegwyr Cyfrifyddu. Caiff unrhyw ymholiadau ynghylch anfonebu eu cyfeirio ati. Gellir gwneud trefniadau i anfon anfonebau fesul darn o waith neu’n fisol.
Nia yw prif bwynt cyswllt y cwmni. Mae’n ymateb i unrhyw ymholiadau yn syth gan ddarparu amcanbris a chytuno ar ddyddiad ac amser dychwelyd y gwaith gorffenedig. Nia sydd hefyd yn dyrannu’r gwaith i’r cyfieithydd mwyaf priodol.
Mae Bethan newydd ddychwelyd i’r gwaith ar ôl cyfnod mamolaeth. Cyn dod i Cymen, roedd hi’n gweithio yn uned gyfieithu Cyngor Gwynedd. Mae ei chefndir ym maes Awdurdod Lleol yn golygu bod ganddi ddealltwriaeth ddofn o’r sector cyhoeddus ac mae’n gyfarwydd iawn â’r derminoleg. Mae hi hefyd yn cyfieithu ar y pryd yn y llysoedd.
Mae Elen wedi bod yn rheolwr prosiect ar amrywiol gontractau ac mae wedi meithrin sgiliau ym maes cyfieithu testun ar-lein a gwefannau. Mae ganddi MPhil mewn Llenyddiaeth Gymraeg o Brifysgol Bangor. Hi sydd hefyd yn ysgwyddo cyfrifoldeb dros faterion amgylcheddol ar ran Cymen, gan sicrhau bod y cwmni yn cydymffurfio â’i bolisi amgylcheddol a Safon Amgylcheddol BS 8555.
Ymunodd Elin â Cymen yn 2015 ar ôl iddi fod yn astudio ar gyfer gradd mewn Cymraeg Proffesiynol ac MA mewn Iaith a Llenyddiaeth Gymraeg, ac mae hi’n cyfrannu’n rheolaidd i gylchgronau sy’n trafod llenyddiaeth a materion cyfoes. Hi sy’n gyfrifol am ddiweddaru gwefan Cymen ac mae ganddi brofiad helaeth o gyfieithu blogiau a thestunau ar gyfer y cyfryngau cymdeithasol. Mae ei chefndir cerddorol hefyd yn golygu ei bod fedrus yn cyfieithu ym maes cerddoriaeth.
Ymunodd Guto â Cymen yn 2014 yn fuan ar ôl graddio mewn Cymraeg ac Addysg Gorfforol o Brifysgol Bangor. Mae Guto yn ddigon bodlon troi ei law at gyfieithu o’r Saesneg i’r Gymraeg ac o’r Gymraeg i’r Saesneg, ac mae ei aelodaeth o Gymdeithas Cyfieithwyr Cymru yn y ddau faes yn adlewyrchu hynny. Mae ganddo ddiddordeb brwd mewn pêl-droed ac ef oedd yn gyfrifol am gyfieithu clawr y gêm fideo PES Euro 2016 - y gêm fideo gyntaf erioed i gael clawr Cymraeg!
Roedd Gwen yn gyfieithydd gyda Heddlu Gogledd Cymru cyn ymuno â Cymen ac mae ganddi brofiad helaeth o gyfieithu yn y maes cyfiawnder troseddol. Hi sy’n cyfieithu’r rhan fwyaf o’r gwaith ar gyfer Agored Cymru ac mae’n meddu ar sgiliau prawf ddarllen craff ar ôl bod yn gweithio ar lawer o ddogfennau a gyhoeddwyd mewn ymgyrch uchel ei phroffil yn y cyfryngau. Mae Gwen yn ymddiddori yn y celfyddydau ac mae’n gallu cymhwyso ei gwybodaeth am y maes hwn yn ei gwaith o ddydd i ddydd.
Ymunodd Haf â Cymen yn 2010 ac mae’n gyfieithydd profiadol iawn ar ôl bod yn gweithio fel cyfieithydd ar ei liwt ei hun ers bron i 20 mlynedd. Mae’n cyfieithu llawer o ddeunydd addysgol i gleientiaid fel CBAC a’r BBC. Yn ei hamser sbâr, mae Haf yn ysgrifennu llyfrau Cymraeg i blant ac mae hefyd wedi bod yn darlithio ym Mhrifysgol Bangor ar ramadeg y Gymraeg.
Ymunodd â Cymen yn 2004 ar ôl bod yn gweithio fel cyfieithydd yng Nghyngor Sir Gwynedd am dros 15 mlynedd. Hilma enillodd y Gadair yn Eisteddfod Genedlaethol 2008 ac felly mae’n hynod fedrus wrth ddarparu cyfieithiadau creadigol ac ysgrifennu sloganau. Mae ganddi hefyd ddiddordeb brwd mewn hanes ac astudiodd ar gyfer MA mewn Eifftoleg. Yn ogystal â hynny, mae hi’n cyfieithu ar y pryd ac yn eistedd fel Ynad yn y Llys, felly mae’r termau cyfreithiol ar flaen ei bysedd.
Ymunodd Huw â chwmni Cymen yn 2015 ar ôl dros ddeng mlynedd yn cyfieithu ar Ynys Môn - yn gyntaf ar brosiect ateb ceisiadau cyfieithu byrion ar amrantiad yn enw Bwrdd yr Iaith Gymraeg, ac yn dilyn hynny fel rheolwr cwmni cyfieithu bychan a oedd yn gwasanaethu’r sectorau cyhoeddus, preifat a gwirfoddol yn lleol a chenedlaethol. Cyn hynny, bu’n astudio ar gyfer MTh a doethuriaeth mewn hanes crefydd yn adran Diwinyddiaeth ac Astudiaethau Crefyddol Prifysgol Cymru, Bangor. Mae gan Huw sgiliau prawfddarllen craff y mae’n eu defnyddio i wirio gwaith cyfieithwyr eraill Cymen.
Mae Lisa wedi bod yn gyfieithydd proffesiynol yn y sector preifat ers dros 10 mlynedd. Mae ganddi ddiddordeb ym maes addysg a hyfforddiant yn bennaf ac mae hi wedi datblygu rhestrau termau cynhwysfawr. Mae ganddi brofiad o drawsgrifio deunydd Cymraeg a Saesneg ac mae hi hefyd yn rhan o’r tîm sy’n cyflawni gwaith brys mewn gydag amserlenni tynn.
Mae Lois yn gyfieithydd proffesiynol ers 2006. Mae ganddi brofiad helaeth o gyfieithu deunydd cyfrifiadurol ac mae wedi bod yn gyfrifol am gyflawni prosiectau ar gyfer cwmnïau mawr, fel Microsoft. Felly mae’n gyfarwydd iawn â gwahanol feddalwedd ac adnoddau CAT. Mae hi hefyd wedi bod yn rheoli gwahanol brosiectau mewn amrywiol feysydd. Mae ganddi Ddiploma Ôl-radd mewn Cyfieithu gan Brifysgol Cymru.
Ymunodd Lowri â Cymen yn 2002. Cyn hynny, roedd yn gyfieithydd yn gweithio i Gyrfa Cymru. Mae’n arbenigo mewn cyfieithiadau cyfreithiol, felly mae’n gyfarwydd iawn â therminoleg y sector hwn. Mae hi hefyd wedi cyfieithu llawer o adroddiadau blynyddol i wahanol gyrff yn y sector cyhoeddus, fel y BBC, Cymdeithasau Tai ac Ofcom, sy’n golygu bod ganddi ddealltwriaeth ragorol o’r maes hwn.
Mae Manon wedi gweithio ar holl brosiectau cyfieithu meddalwedd Microsoft i’r Gymraeg ac wedi llunio llawer o restri termau technoleg gwybodaeth. Yn ogystal â chyfieithu gwefannau, mae Manon yn aelod o'r tîm sy’n gweithio ar ddarnau byr o waith gydag amserlen dynn.
Mae gan Menna ddoethuriaeth ar hanes cyfieithu o ieithoedd Ewropeaidd i’r Gymraeg. Daeth i Cymen yn 2015, a bu’n gyfieithydd i Wasanaeth Tân ac Achub Gogledd Cymru a Llywodraeth Cymru cyn hynny. Mae hi’n un o farcwyr arholiadau Cymdeithas Cyfieithwyr Cymru ac yn tiwtora gweithdai i’r Gymdeithas. Mae’n defnyddio ei phrofiad yn y maes hwn i sicrhau ansawdd cyfieithwyr eraill.
Ymunodd Miriam â Cymen yn 2016 ar ôl ennill gradd mewn Cymraeg Proffesiynol ac MA mewn AstudiaethauCymreig a Cheltaidd. Mae hi’n rhan o’r tîm sy’n cyflawni cyfieithiadau brys, a all gynnwys dogfennau o bob math – o hysbysebion swyddi i ddatganiadau i’r wasg.
Mae Myfyr yn gweithio fel cysylltai KTP ar gynllun ar y cyd rhwng Cymen a Phrifysgol Bangor yn datblygu systemau cyfieithu newydd sy’n cynnwys elfennau technolegol blaengar. Mae hefyd yn cyfieithu ar gyfer nifer o gleientiaid corfforaethol gan ddefnyddio amrywiaeth o systemau cyfrifiadurol a thechnegol.
Bu Tegwen yn athrawes Gymraeg, yn swyddog datblygu ieuenctid gyda’r Urdd, ac yn gyfieithydd mewn ysgol uwchradd cyn ymuno â Cymen yn 2002. O ganlyniad, mae’n gyfarwydd iawn â gweithio ar ddeunydd addysgol a thestunau sy’n ymwneud ag ymgysylltiad y gymuned. Mae Tegwen wedi meithrin arbenigedd yn y sector meddygol a gofal, gan gyfieithu a phrawfddarllen dogfennau, posteri, tystysgrifau a ffurflenni swyddogol ar gyfer sefydliadau yn y maes hwn
Mae Luned yn aelod newydd o dîm gweinyddol Cymen. Mae’n cynorthwyo â’r gwaith o ddelio â chwsmeriaid a derbyn gwaith gan gleientiaid, yn ogystal â rheoli’r llif gwaith yn y swyddfa. Bydd hefyd yn cyfrannu at y broses o fireinio systemau’r cwmni er mwyn gwella effeithlonrwydd.
Ymunodd Siôn â chwmni Cymen ym mis Ionawr 2018 ar ôl bod yn gweithio mewn canolfan dreftadaeth ers gadael y Brifysgol. Mae ganddo MA mewn Llenyddiaeth Gymraeg, a oedd yn cynnwys llawer o waith golygu barddoniaeth. Mae’n cyfieithu gwaith amrywiol ym maes twristiaeth a hamdden, yn ogystal â llawer o waith cyfrifiadurol.
Ers 2007, mae gan Cymen achrediad ISO 9001:2000 ym maes sicrhau ansawdd. Sylweddolwn mai cywirdeb o ran iaith a chynnwys yw prif hanfod cyfieithu, a dyma sy'n ein gwneud yn dîm cyfieithu mor uchel ein parch. Mae’r ardystiad hwn yn warant i’n cwsmeriaid bod gan Cymen systemau a gweithdrefnau ansawdd ysgrifenedig sy’n bodloni safonau a disgwyliadau byd-eang.
Mae gan Cymen system rheolaeth amgylcheddol ar waith ac rydyn ni’n gwneud pob ymdrech i fod yn gwmni gwyrdd ac i leihau ein hôl troed carbon.
Yn Cymen rydyn ni’n cymryd eich preifatrwydd o ddifri a byddwn ond yn defnyddio eich gwybodaeth bersonol i weinyddu eich cyfrif a darparu’r cynnyrch a’r gwasanaethau rydych chi wedi gofyn amdanynt gennym. Ni fyddwn yn rhannu eich gwybodaeth â neb arall.
Dim ond swyddogion sydd ag awdurdod sy’n gallu cael gafael ar yr wybodaeth a bydd yn cael ei chadw’n ddiogel mewn amgylchedd sy’n cael ei warchod gan gyfrinair. Byddwn yn cadw rhywfaint o’ch gwybodaeth ar ffeiliau papur ac mae’r rhain yn cael eu cadw mewn offer swyddfa diogel a dim ond swyddogion sydd ag awdurdod sy’n gallu cael gafael arnynt.
Mae’n rhaid i ni gadw rhywfaint o’ch gwybodaeth am gyfnodau hir er mwyn cydymffurfio â’r gyfraith. Ni fyddwn yn cadw gwybodaeth am ddim mwy nag sy’n angenrheidiol er mwyn diwallu’r dibenion dros ei chasglu.
Anfonwch unrhyw waith neu ymholiadau at